ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 529 τελικό 
Βρυξέλλες, 28 Οκτωβρίου 1993 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
για την παράταση του κανονισμού (ΕΟΚ) αριθ. 792/93 της 30ης Μαρτίου 1993 για 
τη θέσπιση χρηματοδοτικού μέσου συνοχής 
(υποβληθείσα από την Επιτροπή) 
_1_ 
Αιτιολογική έκθεση 
Το Συμβούλιο των Ευρωπαϊκών Κοινοτήτων θέσπισε με τον κανονισμό (ΕΟΚ) 
792/93 της 30ης Μαρτίου 1993 το χρηματοδοτικό μέσο συνοχής το οποίο, 
για ένα περιορισμένο χρονικό διάστημα, πρέπει να διασφαλίσει τη 
μετάβαση προς το Ταμείο Συνοχής. 
Η παρούσα πρόταση έχει ως αντικείμενο την παράταση του προαναφερθέντος 
κανονισμού μέχρι τις 31 Δεκεμβρίου 1994. 
Η πρόταση αυτή βασίζεται κατ* αρχήν στην ανάγκη να υπάρξει συνέχεια 
μεταξύ των δύο μέσων, η οποία προβλέπεται στο άρθρο 11 του κανονισμού 
και σε επισυναπτόμενη σε αυτόν δήλωση, βάσει της οποίας "η συνέχεια 
μεταξύ του προσωρινού μέσου και του οριστικού μέσου θα εξασφαλισθεί, 
εάν χρειασθεί, με παράταση του προσωρινού μέσου". 
Εξάλλου, η επικύρωση της συνθήκης για την Ευρωπαϊκή Ένωση 
πραγματοποιήθηκε αργά σε σχέση με το αρχικό χρονοδιάγραμμα, πράγμα το 
οποίο καθιστά δύσκολη την εφαρμογή του νέου άρθρου 130 Δ δυνάμει του 
οποίου το Συμβούλιο, ομόφωνα, δημιουργεί πριν από τις 31 Δεκεμβρίου 
1993 το Ταμείο Συνοχής. 
Όσον αφορά τα κράτη μέλη δικαιούχους, προκειμένου να μπορέσει να 
εξασφαλιστεί η συνέχεια των παρεμβάσεων, θα πρέπει να προηγηθεί ένα 
προπαρασκευαστικό στάδιο των έργων. Υπό τις σημερινές συνθήκες, αυτό 
το προπαρασκευαστικό στάδιο καθίσταται επισφαλές εξαιτίας των 
αβεβαιοτήτων που μας επιφυλάσσει το 1994. 
Εξάλλου, η παράταση θα έχει ως αποτέλεσμα την κατάργηση του περιορισμού 
στο πρώτο τρίμηνο, όπως ισχύει για το 1994. 
Πρόταση κανονισμού (ΕΟΚ) του Συμβουλίου 
για την παράταση του κανονισμού (ΕΟΚ) αριθ. 792/93 της 30ης Μαρτίου 
1993 για 
τη θέσπιση χρηματοδοτικού μέσου συνοχής 
Το Συμβούλιο των Ευρωπαϊκών Κοινοτήτων, 
Έχοντας υπόψη ·. 
τον κανονισμό (ΕΟΚ) αριθ. 792/93 του Συμβουλίου, της 30ης Μαρτίου 1993, 
για τη θέσπιση χρηματοδοτικού μέσου συνοχής, και ιδίως το άρθρο 11, 
την πρόταση της Επιτροπής, 
Εκτιμώντας : 
ότι πρέπει να εξασφαλισθεί η συνέχεια μεταξύ του χρηματοδοτικού μέσου 
συνοχής και του Ταμείου Συνοχής· 
ότι η συνέχεια αυτή μπορεί να είναι αποτελεσματική μόνον εφόσον τα 
κράτη μέλη δικαιούχοι μπορέσουν να προετοιμάσουν αρκετά νωρίς έργα· 
ότι, σύμφωνα με τα πορίσματα του Ευρωπαϊκού Συμβουλίου του Εδιμβούργου 
και του άρθρου 8 παράγραφος 3 του κανονισμού (ΕΟΚ) αριθ. 793/92, τα 
έργα που υποβάλλονται πρέπει να είναι ικανοποιητικής κλίμακας ώστε να 
έχουν σημαντική επίπτωση στους τομείς της προστασίας του περιβάλλοντος 
ή της βελτίωσης της υποδομής των διευρωπαϊκών δικτύων μεταφορών· 
ότι πρέπει να δοθεί η δυνατότητα στα ενδιαφερόμενα κράτη μέλη να 
εκπληρώσουν το στόχο αυτό, 
εξέδωσε τον παρόντα κανονισμό: 
Άρθρο 1 
Στο άρθρο 11 του κανονισμού (ΕΟΚ) αριθ. 792/93, η ημερομηνία της 1ης 
Απριλίου 1994 αντικαθίσταται απο την ημερομηνία της 31ης Δεκεμβρίου 
1994. 
Άρθρο 2 
0 παρών κανονισμός αρχίζει να ισχύει την τρίτη ημέρα από τη δημοσίευση 
του στην επίσημη εφημερίδα των Ευρωπαϊκών Κοινοτήτων. 
0 παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες Για το Συμβούλιο 
0 Πρόεδρος 
- 3 -
Δημοσιονομικό Δελτίο 
Κεφάλαιο 1 - Δημοσιονομικές επιπτώσεις 
1. Τίτλος της ενέργειας 
Ταμείο Συνοχής 
2. Αντίστοιχο δημοσιονομικό κονδύλι 
Β2.300 
3. Νομική βάση 
Κανονισμός (ΕΟΚ) αριθ. 792/93 της 30ης Μαρτίου 1993, και ιδίως το 
άρθρο 11, για τη θέσπιση χρηματοδοτικού μέσου συνοχής και ιδίως το 
άρθρο 11. 
4. Περιγραφή της ενέργειας 
4.1 ειδικοί στόχοι της ενέργειας 
παράταση του προαναφερθέντος κανονισμού έως τις 31 Δεκεμβρίου 
1994 προκειμένου να διασφαλισθεί η συνέχιση των 
χρηματοδοτήσεων. 
4.2 Διάρκεια 
1994 
4.3 Πληθυσμός τον οποίο αφορά η ενέργεια 
Ελλάδα, Ισπανία, Ιρλανδία και Πορτογαλία. 
5. Κατάταξη των δαπανών 
5.1 ΜΥΔ 
5.2 ΔΠ 
5.3 Ουδέν 
6. Τύπος της δαπάνης 
Επιδότηση για τη συγχρηματοδοτηση σχεδίων και από άλλες πηγές του 
δημόσιου και/ή ιδιωτικού τομέα. 
7. Δημοσιονομικές επιπτώσεις 
7.1 τρόπος υπολογισμού του συνολικού κόστους της ενέργειας. 
Οι δημοσιονομικοί πόροι του χρηματοδοτικού μέσου συνοχής είναι 
εκείνοι που προβλέπονται για το Ταμείο Συνοχής στις 
δημοσιονομικές προοπτικές. 
Το προσχέδιο του προϋπολογισμού για το 1994 προβλέπει ποσό 
ύψους 1853 εκατ. Ecu σε τιμές 1992. 
8. Προβλεπόμενες στην πρόταση της ενέργειας διατάξεις για την 
καταπολέμηση της απάτης. 
9. Στοιχεία ανάλυσης της σχέσης κόστος - αποτελεσματικότητα. 
9.1 Στόχοι 
Το δημοσιονομικό μέσο συνοχής συνεισφέρει χρηματοδοτικά σε σχέδια 
των τομέων του περιβάλλοντος και των διευρωπαϊκών δικτύων 
υποδομής μεταφορών στα κράτη μέλη των οποίων το ακαθάριστο εθνικό 
προϊόν ανά κάτοικο είναι κατώτερο από 90% του μέσου κοινοτικού 
όρου. Το τελευταίο αυτό το οποίο υπολογίζεται μέ βάση την ισοτιμία 
της αγοραστικής δύναμης και τα εν λόγω κράτη μέλη είναι η Ισπανία, 
η Ελλάδα, η Ιρλανδία και η Πορτογαλία. Καθένα από αυτά τα κράτη 
μέλη υπέβαλε ένα πρόγραμμα σύγκλισης προσπαθώντας να αποφύγει ένα 
υπερβολικό δημόοιο έλλειμμα. 
9-2 Αιτιολόγηση της ενέργειας 
Το άρθρο 130 Δ της Συνθήκης για την Ευρωπαϊκή Ένωση προβλέπει η 
σύσταση από το Συμβούλιο ενός Ταμείου Συνοχής στόχος του οποίου 
είναι να συμβάλει στην υλοποίηση σχεδίων στους τομείς του 
περιβάλλοντος κοι των διευρωπαϊκών δικτύων μεταφορών. 
Σύμφωνα με τα συμπεράσματα στα οποία κατέληξε το Ευρωπαϊκό 
Συμβούλιο που συνήλθε στο Εδιμβούργο στις 11 και 12 Δεκεμβρίου 
1992, η Επιτροπή υπέβαλε σχέδιο κανονισμού για ένα προσωρινό μέσο 
συνοχής. Το Συμβούλιο εξέδωσε, στις 30 Μαρτίου 1993 τον κανονισμό 
για τη θέσπιση του χρηματοδοτικού μέσου συνοχής ο οποίος αρχίζει να 
ισχύει την 1η Απριλίου 1993. 
Κατά τις διαπραγματεύσεις για τον προαναφαρθέντα κανονισμό δηλώθηκε 
ότι θα διασφαλισθεί η συνέχεια ανάμεσα στο προσωρινό μέσο και το 
οριστικό με μία, ενδεχομένως, περιορισμένη παράταση του προσωρινού 
μέσου. Το άρθρο 11 του κανονισμού της 30ης Μαρτίου 1993 προβλέπει 
αυτή τη δυνατότητα παράτασης. 
Η Επιτροπή, στο έγγραφο COM (92) 599 τελικό της 23 Δεκεμβρίου 1992 
υπεδείκνυε στο σημείο 6 της αιτιολογικής έκθεσης ότι το 
χρηματοδοτικό μέσο συνοχής θα έπρεπε να επανεξετασθεί πριν τις 31 
Δεκεμβρίου 1993 μετά την ολοκλήρωση της διαδικασίας επικύρωσης της 
Συνθήκης στο Μάαστριχτ. 
9.3. Παρακολούθηση και αξιολόγηση της ενέργειας 
1. Η Επιτροπή, σε συνεργασία με τα ενδιαφερόμενα δικαιούχα 
κράτη μέλη, προβαίνει σε συστηματική αξιολόγηση των 
σχεδίων 
Κατά την αξιολόγηση αυτή, η Επιτροπή συνεργάζεται όταν αυτό 
είναι σκόπιμο, με την ETE. Μόλις της υποβληθεί η αίτηση 
ενίσχυσης, η Επιτροπή αξιολογεί τα σχέδια που υποβάλλουν τα 
κράτη μέλη με βάση τα εξής κριτήρια : 
- 5 -
τα οικονομικά και κοινωνικά μεσοπρόθεσμα πλεονεκτήματα τους 
τα οποία πρέπει να είναι ανάλογα με τους χρησιμοποιούμενους 
πόρους· η αξιολόγηση αυτή πρέπει να βασίζεται σε μια 
ανάλυση της σχέσης δαιιανώ^ και πλεονεκτημάτων την οποία 
εκπονούν τα κράτη μέλη· 
την συνεισφορά τους στην εφαρμογή των κοινοτικών πολιτικών 
στον τομέα του περιβάλλοντος και των διευρωπαϊκών δικτύων· 
την αποκατάσταση της; επιζητούμενης ισορροπίας ανάμεσα στον 
τομέα του περιβάλλοντος και εκείνο των μεταφορών. 
Ελέγχει τον προσδοκόμενο αντίκτυπο του σχεδίου προσδιορίζοντας 
το ποσοτικά με βάση την ανάλυση της σχέσης κόστους-όφελος. 
Τα ενδιαφερόμενα δικαιούχα κράτη μέλη παρέχουν όλα τα 
απαραίτητα στοιχεία συμπεριλαμβανομένων και των αποτελεσμάτων 
των μελετών σκοπιμότητας και εκ των προτέρων αξιολόγησης ώστε 
να πραγματοποιηθεί όσο το δυνατόν αποτελεσματικότερα η εκτίμηση 
αυτή. 
Η Επιτροπή εξετάζει επίσης τις αιτήσεις συνδρομής για να 
διαπιστώσει κυρίως αν οι διοικητικοί χρηματοδοτικοί 
μηχανισμοί επιτρέπουν την διασφάλιση της αποτελεσματικής 
εφαρμογής, των σχεδίων. 
2. Όσον αφορά τις διατάξεις του κανονισμού, τα ενδιαφερόμενα 
κράτη μέλη κοινοποιούν στην Επιτροπή μία περιγραφή των 
συστημάτων διαχείρισης και ελέγχου που εφαρμόζουν για να 
διασφαλίσουν την αποτελεσματική εκτέλεση των σχεδίων. 
Έχουν επίσης την υποχρέωση να ενημερώνουν την Επιτροπή για 
όλες τις περιπτώσεις παρατυπίες που διαπιστώνουν ή οι οποίες 
έχουν παραπεμφθεί στη δικαιοσύνη. 
3. Η παρακολούθηση της εκτέλεσης του σχεδίου πραγματοποιείται με 
βάση: 
τις πιστοποιήσεις που υποβάλλονται μαζί με τις αιτήσεις 
πληρωμής οι οποίες πιστοποιούν ότι ο ρυθμός εκτέλεσης του 
σχεδίου είναι ικανοποιητικός και ότι οι δαπάνες 
διενεργούνται σύμφωνα με τα ακριβή στοιχεία που αναφέρονται 
στο σχέδιο χρηματοδότησης· 
τις εκθέσεις που συντάσσονται σύμφωνα με τις διαδικασίες 
που ορίζονται με τη συγκατάθεση του κράτους μέλους, 
αναφέροντας το στάδιο εκτέλεσης των χρηματοδοτούμενων 
σχεδίων με βάση κυρίως τους φυσικούς και χρηματοδοτικούς 
δείκτες που προσδιορίζονται στην απόφαση της Επιτροπής για 
την έγκριση των σχεδίων· 
τις επιτροπές παρακολούθησης τις οποίες συστήνουν από 
κοινού το κράτος μέλος και η Επιτροπή. 
4. Η εξόφληση του υπολοίπου το οποίο είναι ίσο προς το 20% της 
χορηγούμενης στο σχέδιο συνδρομής διενεργείται αφού τα κράτη 
μέλη υποβάλλουν έκθεση στην οποία βεβαιούται ότι η περάτωση 
του σχεδίου ολοκληρώθηκε σύμφωνα με τους επιδιωκόμενους από 
αυτό στόχους. 
- 6" -* 
ISSN 0254-1483 
COM(93)529 τελικό 
ΕΓΓΡΑΦΑ 
GR οι 
ApiU. καταλόγου : CB-CO-93-563-GR-C 
ISBN 92-77-60196-5 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg